NNCL รายได้ลด-ต้นทุนพุ่ง ฉุดกำไรปี 62 รูด 32% เหลือ 256 ลบ.
NNCL รายได้ลด-ต้นทุนพุ่ง ฉุดกำไรปี 62 รูด 32% เหลือ 256 ลบ. จากปีก่อนกำไร 375 ลบ.
25 ก.พ. 2563

บริษัท นวนคร จำกัด (มหาชน) หรือ NNCL รายงานผลการดำเนินงานประจำปี 2562 มีกำไรสุทธิ ดังนี้

โดยผลการดำเนินงานประจำปี 2562 มีกำไรลดลง เนื่องจากรายได้จากการขายโครงการพัฒนาอสังหาริมทรัพย์สำหรับปี 2562 งวดนี้ไม่มีการรับรู้รายได้จากการโอนขายที่ดิน ลดลงทั้งจำนวนเมื่อเปรียบเทียบกับงวดเดียวกันของปี 2561 ซึ่งมีการรับรู้รายได้จากการโอนขายที่ดินจำนวน 199.7 ล้านบาท
อีกทั้งในส่วนของกลุ่มรายได้อื่น ซึ่งประกอบด้วย รายได้เงินอุดหนุนรัฐบาล จำนวน 33.6 ล้านบาท มียอดลดลงจากงวดเดียวกันปี 2561 เนื่องจากรายได้เงินอุดหนุนรัฐบาลทยอยรับรู้รายได้ตามอายุการให้ประโยชน์ของระบบกำแพงป้องกันน้ำท่วม ซึ่งในปีนี้เริ่มมีงานระบบบางรายการทยอยสิ้นสุดอายุการให้ประโยชน์ เช่น งานรางระบายน้ำ งานขุดลอกคลอง เป็นต้น ส่งผลให้การรับรู้รายได้ลดลงไปด้วย
ขณะที่มีต้นทุนทางการเงินจำนวน 2.2 ล้านบาท เมื่อเปรียบเทียบกับงวดเดียวกันปี 2561 จำนวน 1.7 ล้านบาท รวมต้นทุนทางการเงินเพิ่มขึ้น 0.5 ล้านบาท หรือเพิ่มขึ้น 30%